7 Bahlanka ba bangata ba Jehova ba nakong e fetileng ba ile ba bontša hore ke batho ba lebohang. E mong oa bona ke Davida. (Bala Pesaleme ea 27:4.) O ile a bontša ka liketso hore o lumela hore ho sebeletsa Jehova ke ntho ea bohlokoa. O ile a fana ka thepa ea bohlokoa e neng e tla sebelisoa ha ho hahoa tempele. Litloholo tsa Asafe li ile tsa bontša hore lia leboha ka ho ngola Lipesaleme tse neng li rorisa Jehova. Pesalemeng e ’ngoe, li ile tsa leboha Jehova ka lebaka la mesebetsi ea hae e hlollang. (Pes. 75:1) Davida le litloholo tsa Asafe ba ile ba bontša hore ba leboha Jehova ka lintho tse molemo tseo a ba etselitseng tsona. Le rona re ka etsisa batho bana ka hore re batle litsela tseo re ka lebohang Jehova ka tsona. 4 Ntlha ea bohlokoa ho sebeliseng matla ka tsela e nepahetseng ke lerato. Na see hase sona seo mohlala oa Molimo o se bontšang? Hopola litšobotsi tsa Molimo tse ’nè tse ka sehloohong—e leng matla, toka, bohlale le lerato—tse tšohliloeng Khaolong ea 1. Litšobotsing tseo tse ’nè, ke efe e hlahelletseng? Ke lerato. Johanne oa Pele 4:8 e re: “Molimo ke lerato.” Ka sebele, tšobotsi ea Jehova ea motheo ke lerato; le susumetsa ntho e ’ngoe le e ’ngoe eo a e etsang. Kahoo ponahatso e ’ngoe le e ’ngoe ea matla a hae e susumetsoa ke lerato ’me qetellong e tsoela ba mo ratang molemo.